cyanic-selkie/wikianc huggingface dataset:
Φρειδερίκος Φερδινάνδος του Σλέσβιχ-Χόλσταϊν-Σόντερμπουργκ-Γκλύξμπουργκ
Βιογραφία
Το 1934 απεβίωσε σε ηλικία 78 ετών στο Πρίμκεναου της Σιλεσίας (νυν Πσέμκουφ της Πολωνίας), που τότε ανήκε στη Γερμανία.
Οικογένεια
Νυμφεύτηκε το 1885 την Καρολίνα Ματθίλδη, κόρη του Φρειδερίκου Η΄, δούκα του Σλέσβιχ-Χόλσταϊν  και είχε τέκνα  :
Παραπομπές
Κατηγορία:Οίκος του Γκλύξμπουργκ
Ίδρυμα Ελεύθερου Λογισμικού
Από την ίδρυσή του μέχρι τα μέσα της δεκαετίας του '90 τα κονδύλια του ΙΕΛ χρησιμοποιούνταν κυρίως για την πρόσληψη προγραμματιστών για να γράψουν ελεύθερο λογισμικό. Από τα μέσα και τέλη του '90 υπάρχουν πολλές εταιρίες και ιδιώτες που γράφουν ελεύθερο λογισμικό, οπότε οι υπάλληλοι και εθελοντές του ΙΕΛ απασχολούνται κυρίως με νομικά και οργανωτικά θέματα που αφορούν την κοινότητα του ελεύθερου λογισμικού.
Στις 10 Μαρτίου του 2001 ιδρύθηκε επίσης το Ευρωπαϊκό Ίδρυμα Ελεύθερου Λογισμικού, ενώ το 2003 και 2005 ακολούθησε η ίδρυση των αντίστοιχων ιδρυμάτων της Ινδίας και της Λατινικής Αμερικής αντίστοιχα.
Έργα
Το Ίδρυμα δημοσιεύει άδειες χρήση για λογισμικό (τη GPL και την Affero GPL) και εγχειρίδια (τη GFDL), και διοικεί τη διαδικασία ενημέρωσης αυτών των αδειών. Διατηρεί στο wiki του προσχέδια μελλοντικών εκδόσεων των αδειών και δέχεται σχόλια για αυτά.
Μια ειδική ομάδα στο Εργαστήριο Εφαρμογής ΙΕΛ (FSF Compliance Lab) του Ιδρύματος συντονίζει τις δραστηριότητες σχετικά με την εφαρμογή των αδειών. Επίσης απαντάει σε ερωτήσεις από το κοινό για τη χρήση των αδειών.
Το Ίδρυμα υποστηρίζει μερικά πολιτικά προγράμματα με επίκεντρο την προστασία του ελεύθερου λογισμικού. Καταπολεμά τις πατέντες του λογισμικού και την διαχείριση ψηφιακών δικαιωμάτων (DRM), καθώς προβάλλει ελεύθερες εναλλακτικές λύσεις χωρίς πατέντες, π.χ. τη μορφή κειμένου OpenDocument και την κωδικοποίηση ήχου Ogg. Επιπλέον διατηρεί έναν κατάλογο εφαρμογών με υψηλή προτεραιότητα ανάπτυξης.
Εξωτερικοί σύνδεσμοι
Κατηγορία:GNU Κατηγορία:Διανοητική ιδιοκτησία Κατηγορία:Μη κερδοσκοπικοί οργανισμοί
Πυροβασία
thumb|200px|Πυροβασία Η πυροβασία είναι τελετή πυρολατρική, κατ΄ άλλους ειδωλολατρική και πάντως οργιαστική που έχει σαφή σχέση με αρχαίες τελετές και μυστήρια Διονυσιακού χαρακτήρα που απαντάται μέχρι και σήμερα στον ελληνικό χώρο κυρίως στη Θράκη καθώς και στα παράλια του Ευξείνου Πόντου και της άλλοτε Ανατολικής Ρωμυλίας δια των λεγομένων αναστενάρηδων. Σήμερα φέρεται διαδεδομένη και σε πολλές περιοχές της Μακεδονίας.
Γενικά η Πυροβασία εκτελείται "εν χορώ", με γυμνό βάδισμα πάνω σε ένα στρώμα πυρακτωμένων κάρβουνων, επί αρκετή ώρα, χωρίς την αίσθηση του πόνου ή να προκαλούνται ίχνη εγκαυμάτων. Παρά ταύτα πρόκειται για μια τελετουργία που εμφανίζεται και σε διάφορες άλλες περιοχές του πλανήτη, όπως στη Νότια Αμερική, στην Ασία, στην Αφρική και στην Ευρώπη. Εκ πρώτης όψης και σύμφωνα με αρκετούς, φαίνεται ότι κατά την πυροβασία παραβιάζονται οι νόμοι της φύσης. Παρόλα αυτά έχουν διατυπωθεί διάφορες επιστημονικές ερμηνείες του φαινομένου σύμφωνα με τις οποίες η πυροβασία ίσως να μην αποτελεί παραβίαση των φυσικών νόμων πλην όμως πραγματοποιείται υπό έντονες ψυχολογικές επιδράσεις που κανείς δεν μπορεί να τις αμφισβητήσει, γεγονός που το καταμαρτυρά η παρατηρούμενη ακαΐα.
Εφαρμογή
Για διάφορους λόγους σε κάθε τόπο οι άνθρωποι από πανάρχαιες εποχές επιδίδονται σ' αυτό το λατρευτικό μέσο για εξαγνισμό ή σε ανάμνηση θρυλικών γεγονότων ή για επιβεβαίωση της ανωτερότητας της ψυχής. Η πυροβασία εφαρμόζεται σήμερα συνήθως από:
Έρευνα
Το φαινόμενο της πυροβασίας είναι ιδιαίτερα εντυπωσιακό και έχει κεντρίσει το ενδιαφέρον επιστημόνων διάφορων κλάδων, όπως η Λαογραφία, η Θρησκειολογία και η Φυσιολογία και ιδιαίτερα της Ψυχολογίας, στα φαινόμενα της οποίας και κατατάσσεται. Ακόμα αποτελεί για τους θιασώτες της Παραψυχολογίας μία από τις αποδείξεις για την ύπαρξη Υπερφυσικών δυνάμεων. Από την πλευρά της επιστήμης έχει διεξαχθεί έρευνα πάνω στο θέμα, ενώ έχουν πραγματοποιηθεί ακόμα και πειράματα πυροβασίας από τους ίδιους τους επιστήμονες προκειμένου να αποδειχτεί η φυσική ερμηνεία του φαινομένου που παρουσιάζεται παρακάτω.
Επιστημονική εξήγηση
Η πιο ευσταθής θεωρία φαίνεται αυτή που υποστηρίζει ότι οι πυροβάτες, επειδή βρίσκονται σε κατάσταση έκστασης όπου το σώμα παράγει υπερβολική ποσότητα ιδρώτα, στην ουσία περπατούν πάνω σε ένα στρώμα ατμού την ώρα που το κάθιδρο πέλμα τους εφάπτεται με τα πυρωμένα κάρβουνα. Ο ιδρώτας εξατμίζεται και το ποσό του ατμού που μεσολαβεί ανάμεσα στα κάρβουνα και το δέρμα, έχοντας θερμοκρασία περίπου 100 βαθμών, δεν μπορεί να προκαλέσει έγκαυμα. Κάτι ανάλογο συμβαίνει όταν σαλιώνουμε το δάχτυλό μας και το βάζουμε στο ζεστό ταψί ή στο αναμμένο ηλεκτρικό σίδερο για να δοκιμάσουμε αν καίνε. Αν το δάχτυλο είναι στεγνό θα καούμε (θα πάθουμε έγκαυμα), στο σαλιωμένο όμως δάχτυλο δε συμβαίνει αυτό για το λόγο που προαναφέρθηκε. Ωστόσο το να ξεπεράσει κανείς το φυσικό φόβο της φωτιάς δεν είναι απλό φαινόμενο κι όταν ακόμη υπάρχει η "βεβαιότητα" της προηγούμενης θεωρίας για την ακαΐα. Η κατάσταση έκστασης στην οποία περιέρχονται οι πυροβάτες είναι εκείνη που τους βοηθά να ξεπερνούν το φόβο. Είναι μια κατάσταση ψυχικής υπέρβασης της πραγματικότητας, μια έκπτωση του συνειδησιακού επιπέδου κατά την οποία το πραγματικό αντικαθίσταται από το ιδεατό και μαζί του όλα τα επακόλουθα. Σε μερικές τελετές πυροβασίας η διάρκεια της μύησης και της εισαγωγής στην έκσταση διαρκούν πολλή ώρα. Σε άλλες όμως περιπτώσεις διαρκεί λίγα λεπτά ή και δευτερόλεπτά. Στη δεύτερη περίπτωση συμβαίνει η διαδικασία της "προηγούμενης φοράς", όπου ένα γεγονός που επαναλαμβάνεται περνά με σύντομες διαδικασίες τον εγκεφαλικό - ιδεολογικό κύκλο. Ειδικότερα κατά την επαφή δύο υλικών σωμάτων σταδιακά το θερμότερο σώμα ψύχεται μεταφέροντας θερμότητα στο ψυχρότερο, το οποίο παράλληλα θερμαίνεται. Αυτό γίνεται μέχρι τα δύο σώματα να αποκτήσουν την ίδια θερμοκρασία. Το πόσο γρήγορα γίνεται αυτό και σε ποια θερμοκρασία θα "ισορροπήσουν" τα δύο σώματα εξαρτάται από τις θερμοδυναμικές ιδιότητές τους. Οι σημαντικότερες από αυτές είναι:
Κατά την πυροβασία διάφοροι παράγοντες ενεργούν και αποτρέπουν τον πόνο και το έγκαυμα:
Βέβαια τα παραπάνω δε σημαίνουν σε καμία περίπτωση ότι μπορεί πάντα οποιοσδήποτε να περπατάει με ασφάλεια πάνω σε πυρακτωμένα κάρβουνα με γυμνά πόδια. Η πυροβασία δεν παύει να είναι επικίνδυνη.
Ενστάσεις στην επιστημονική εξήγηση
Μεγάλος αριθμός ανθρώπων στον ελλαδικό χώρο, αλλά και διεθνώς, δεν αποδέχεται την παραπάνω εξήγηση του φαινομένου. Οι ενστάσεις αυτές συνήθως οφείλονται σε άγνοια της ύπαρξης επιστημονικής εξήγησης ή μη κατανόηση της εξήγησης που δίνεται από την επιστήμη αφενός και αφετέρου από το γεγονός ότι κανένας μέχρι σήμερα επιστήμονας που αποδέχεται και υπερασπίζεται τα παραπάνω δεν έχει εκτεθεί ελεύθερα σε πυροβασία.
Λαογραφία
Σήμερα στην Ελλάδα πυροβασίες εκτελούνται στα λεγόμενα Αναστενάρια. Κάτι παραπλήσιο είναι το πήδημα πάνω από τις φωτιές στον Κλήδονα αλλά με τα χρόνια έχει εκφυλιστεί κι απλώς πηδάνε πάνω από τη φωτιά ενώ παλιότερα περνούσαν βαδίζοντας μέσα της. Στη γειτονική Βουλγαρία γίνονται πυροβασίες σε τουριστικές λαογραφικές τελετές, χωρίς ιδιαίτερη προετοιμασία. Στην Πολυνησία οι τελετές πυροβασίας είναι συνδεδεμένες με εξαγνισμούς, για να φύγουν τα κακά πνεύματα. Παρόμοιο περιεχόμενο έχουν και οι ανάλογες τελετές σε αφρικανικές φυλές. Στη Νότια Αμερική, σε κάποιες φυλές ινδιάνων, η τελετουργία έχει χαρακτήρα πιστοποίησης της γενναιότητας των πολεμιστών της φυλής.
Η πυροβασία στην Ελλάδα (Αναστενάρια)
Κατηγορία:Μυστικισμός Κατηγορία:Θρησκευτικές πρακτικές Κατηγορία:Παράδοξα Κατηγορία:Λαογραφία Κατηγορία:Βάδισμα Κατηγορία:Δεξιότητες τσίρκου
Αδόλφο Σουάρεθ
Ο Αδόλφο Σουάρεθ Γκονζάλεθ (Adolfo Suárez González, ; 25 Σεπτεμβρίου 1932 - 23 Μαρτίου 2014) ήταν Ισπανός δικηγόρος και πολιτικός. Ο Σουάρεθ ήταν ο πρώτος δημοκρατικά εκλεγμένος πρωθυπουργός της Ισπανίας στην Δεύτερη Ισπανική Δημοκρατία και βασικός παράγοντας στην μετάβαση της χώρας στη δημοκρατία μετά τη δικτατορία του Φρανθίσκο Φράνκο.
Ενώ η Ισπανία βρισκόταν ακόμη υπό αυταρχικό καθεστώς, ο Σουάρεθ διορίστηκε πρωθυπουργός από τον βασιλιά Χουάν Κάρλος το 1976, με την ελπίδα ότι η κυβέρνησή του θα μπορούσε να καταφέρει μετάβαση στην δημοκρατία. Κατά τη στιγμή του διορισμού του, δεν ήταν ιδιαίτερα γνωστή φυσιογνωμία, πράγμα που έκανε πολλές πολιτικές δυνάμεις δύσπιστες για την κυβέρνησή του. Ωστόσο, επέβλεψε την διάλυση του Φρανκικού Κοινοβουλίου και την νομιμοποίηση όλων των πολιτικών κομμάτων (συμπεριλαμβανομένου του Κομμουνιστικού Κόμματος, μια ιδιαίτερα δύσκολη κίνηση). Ηγήθηκε της Ένωσης Δημοκρατικού Κέντρου και κέρδισε τις γενικές εκλογές του 1977.
Το 1981, παραιτήθηκε και ίδρυσε το κόμμα «Δημοκρατικό και Κοινωνικό Κέντρο» (Centro Democrático y Social, CDS), το οποίο εξελέγη πολλές φορές στο Κοινοβούλιο. Αποσύρθηκε από την πολιτική το 1991 και από τη δημόσια ζωή το 2003, λόγω της νόσου του Αλτσχάιμερ.
Παραπομπές
Κατηγορία:Ιππότες του Τάγματος του Χρυσόμαλλου Δέρατος Κατηγορία:Πρωθυπουργοί της Ισπανίας Κατηγορία:Φρανκισμός
Πεδιάδα Ριφτ (Κένυα)
Η Πεδιάδα Ριφτ ήταν μία από τις οκτώ επαρχίες της Κένυας. Πρωτεύουσα είναι το Νακούρου. Πήρε το όνομά της από την ομώνυμη πεδιάδα.
Γεωγραφία
Η Πεδιάδα Ριφτ βρίσκεται δυτικά της χώρας και συνορεύει στα νοτιοδυτικά με τη Νυάνζα και τη Δυτική επαρχία, στα βορειοανατολικά και νοτιοανατολικά με την Ανατολική, στα κεντροδυτικά με την Κεντρική και τη Ναϊρόμπι, στα νότια με την Τανζανία και στα βόρεια με την Αιθιοπία. Έχει έκταση 182.505,1 τ.χλμ.. Μεγαλύτερη και μοναδική λίμνη είναι η Τουρκάνα, από την οποία πήρε το όνομά της η ομώνυμη κοινότητα.
Κοινότητες
Η επαρχία διαιρείται σε 13 κοινότητες:
Δημογραφία
Σύμφωνα με την απογραφή του 2009, η Ανατολική επαρχία είχε 10.006.805 κατοίκους και πυκνότητα 54,83 κατοίκων ανά τ.χλμ.
Δείτε επίσης
Επαρχίες της Κένυας
WikiStipendiya
Το WikiStipendiya («βικιυποτροφία» στα Ουζμπεκικά) είναι ένας μαραθώνιος που στοχεύει στην ανάπτυξη της ουζμπεκικής Βικιπαίδειας. Το εγχείρημα αποτελεί σύμπραξη του σωματείου των Βικιπαιδιστών του Ουζμπεκιστάν με την Γραμματεία Νέας Γενιάς του Ουζμπεκιστάν και το Συμβούλιο Νέων Καλλιτεχνών.
Το εγχείρημα έχει στόχο τη δημιουργία περιεχομένου στην Ουζμπεκική Βικιπαίδεια, ιδίως από φοιτητές, ενώ οποιοσδήποτε άνω των 15 ετών μπορεί να συμμετάσχει. Επίσης το εγχείρημα στοχεύει στην αύξηση του αριθμού των συντακτών της ουζμπεκικής Βικιπαίδειας.
Κατά τη διάρκεια της πρώτης φάσης του εγχειρήματος, η οποία διήρκεσε από τις 20 Μαΐου 2022 έως τις 20 Δεκεμβρίου 2022, δημιουργήθηκαν πάνω από 76.000 νέα άρθρα στη Ουζμπεκική Βικιπαίδεια, με τον αριθμό των ενεργών συντακτών της να τετραπλασιάζεται. Η δεύτερη φάση του έργου ξεκίνησε στις 1 Ιουνίου 2023.
Ο μαραθώνιος αυτός έχει προσελκύσει το ενδιαφέρον των Ουζμπεκικών μέσων ενημέρωσης και της κοινωνίας, με σημαντικά μέσα ενημέρωσης της χώρας να κάνουν τακτικά ρεπορτάζ για αυτό. Το 2023 το εγχείρημα τιμήθηκε με το βραβείο «Καλύτερο εγχείρημα της χρονιάς» από το πρακτορείο ειδήσεων Rost24. Έχει λάβει διάφορες διακρίσεις γενικότερα.
Ιστορία
Η έμπνευση για τον διαγωνισμό προήλθε από ένα διάταγμα του 2019 που υπέγραψε ο Σαβκάτ Μιρζιγιόγιεφ με περιεχόμενο την ενθάρρυνση της δημιουργίας ποιοτικού ψηφιακού περιεχομένου στα Ουζμπεκικά. Η Γραμματεία Νέας Γενιάς του Ουζμπεκιστάν αποφάσισε να ξεκινήσει ένα μαραθώνιο επεξεργασιών, δεσμεύοντας μια σημαντική ποσότητα χρημάτων για τα έπαθλα. Για να μπορέσει να διοργανώσει τον διαγωνισμό, η Γραμματέα εξασφάλισε συνεργασία με τον Οργανισμό Πληροφοριών και Μαζικών Επικοινωνιών και το Συμβούλιο Νέων Καλλιτεχνών. Στη συνέχεια, το σωματείο των Ουζμπέκων Βικιπαιδιστών (ομάδα χρηστών της ουζμπεκικής γλώσσας) δεσμεύτηκαν να υποστηρίξουν πλήρως την πρωτοβουλία.
Στις 13 Μαΐου 2022, διοργανώθηκε μια συνέντευξη τύπου στην Τασκένδη με τον σκοπό της ανακοίνωσης ότι οι εν εξελίξει προσπάθειες των παραπάνω οργανισμών θα μετεξελίσσονταν σε διαγωνισμό λημματογράφησης. Το WikiStipendiya ως ιδέα προσέλκυσε το ενδιαφέρον φοιτητών και μέσων ενημέρωσης, τα οποία ασχολήθηκαν σημαντικά με το εγχείρημα, τους σκοπούς του και τα χρηματικά έπαθλα που προσφέρει. Με την υποστήριξη της Γραμματείας Νέας Γενιάς του Ουζμπεκιστάν, ηχογραφήθηκαν 12 βιντεομαθήματα τα οποία δημοσιεύτηκαν πριν την έναρξη του διαγωνισμού.
Στις 30 Ιουνίου 2022, τρεις ενεργοί συνεργάτες της Ουζμπεκικής Βικιπαίδειας συναντήθηκαν με τον Πρόεδρο Μιρζιγιόγιεφ κατά τη διάρκεια των εορτασμών για την Ημέρα της Νεολαίας στην Τασκένδη. Ο Μιρζιγιόγιεφ συζήτησε με την αντιπροσωπεία της ουζμπεκικής Βικιπαίδειας για θέματα που αφορούν την κατάσταση της ουζμπεκικής Βικιπαίδειας και των βικιεγχειρημάτων στα ουζμπεκικά.
Περιγραφή
Η πρώτη φάση του WikiStipendiya ήταν ένας μαραθώνιος επεξεργασιών που διήρκεσε από τις 20 Μαΐου 2022 έως τις 20 Δεκεμβρίου 2022. Οι συμμετέχοντες έπρεπε να είναι τουλάχιστον 15 ετών και έχουν το δικαίωμα να δημιουργήσουν λήμμα για οτιδήποτε βρίσκουν ενδιαφέρον οι ίδιοι. Ωστόσο, οι διοργανωτές πρότειναν στους συμμετέχοντες να δώσουν έμφαση σε έξι γενικά θέματα (φυσικές επιστήμες, ιστορία, τέχνη και πολιτισμός, φιλοσοφία, τεχνολογία, ανθρωπότητα, αθλήματα και παιχνίδια και γεωγραφία) και δόθηκαν σύνδεσμοι προς λήμματα τα οποία δεν υπήρχαν, με στόχο να ενθαρρυνθεί η δημιουργία τους.
Στους πιο ενεργούς συμμετέχοντες της πρώτης φάσης απονεμήθηκαν υποτροφίες, οι οποίες έφτασαν στο σύνολο τα 30.000 δολάρια. Τα ενεργά μέλη του σωματείου των Ουζμπέκων Βικιπαιδιστών ανέλαβαν την ευθύνη για την αξιολόγηση των συνεισφορών των συμμετεχόντων. Επιπλέον, διοργανώθηκαν αρκετοί γύροι ενδιάμεσων διαγωνισμών για την προσέλκυση νέων συντακτών. Οι πιο ενεργοί συμμετέχοντες των ενδιάμεσων διαγωνισμών έλαβαν φορητό υπολογιστή ως δώρο.
Συνδεδεμένα εγχειρήματα
μικρογραφία|Συμμετέχοντες της 2ης κατασκήνωσης (WikiOromgoh) Στο γενικό πλαίσιο του μαραθωνίου ανήκουν και τα παρακάτω υποεγχειρήματα:
Αποτελέσματα
μικρογραφία|Η τελετή βράβευσης των πιο παραγωγικών συμμετεχόντων του WikiStipendiya πραγματοποιήθηκε στην Τασκένδη στις 26 Δεκεμβρίου 2022. Στις 20 Δεκεμβρίου 2022, η πρώτη φάση του WikiStipendiya έφτασε στο τέλος της. Με την ολοκλήρωση της πρώτης φάσης, ο αριθμός των άρθρων στην ουζμπεκική Βικιπαίδεια ξεπέρασε τα 216.000 περνώντας τα ελληνικά αμέσως πριν το τέλος. Συνολικά, σχεδόν 77.000 άρθρα δημιουργήθηκαν κατά την περίοδο από τον Μάιο έως τον Δεκέμβριο του 2022. Το WikiStipendiya οδήγησε επίσης σε σημαντική αύξηση του αριθμού των ενεργών χρηστών στην ουζμπεκική Βικιπαίδεια. Το 2023, η πλειοψηφία των νέων χρηστών που άρχισαν να συνεισφέρουν κατά τη διάρκεια του διαγωνισμού παρέμειναν ενεργοί συνεισφέροντες.
Το WikiStipendiya συνέβαλε στην αναζωογόνηση της βικιπαίδειας στη καρακαλπακική γλώσσα, η οποία ομιλείται κυρίως στη δημοκρατία του Καρακαλπακστάν στο δυτικό Ουζμπεκιστάν. Η Βικιπαίδεια στα καρακαλπάκικα ήταν έως το 2022, ανενεργή για μεγάλα διαστήματα.
Παραπομπές
Κατηγορία:Βικιπαίδεια
Προστάτης και πολιούχος άγιος
Ο προστάτης άγιος είναι ένας άγιος που στην Ρωμαιοκαθολική και την Ανατολική Ορθόδοξη Εκκλησία θεωρείται σαν ουράνιος μεσολαβητής για ένα έθνος, μέρος, τέχνη, δραστηριότητα, επάγγελμα, τάξη, ομάδα ατόμων, οικογένεια, άτομα, ιδρύματα, οργανώσεις κ.τ.λ. Στην αγγλική γλώσσα η λέξη patron, προστάτης, καλύπτει όλα τα παραπάνω, ενώ στην ελληνική ο προστάτης μιας πόλης ή χωριού, και κατ’ επέκταση ενός τόπου ή χώρας ονομάζεται πολιούχος άγιος. Οι Καθολικοί πιστεύουν ότι οι προστάτες άγιοι, έχοντας ήδη μεταβεί στο μεταφυσικό, μπορούν να παρεμβαίνουν με επιτυχία για τις ανάγκες αυτών που προστατεύουν.
Αρχές της παράδοσης
Οι άγιοι γίνονται συχνά προστάτες των τόπων όπου γεννήθηκαν και δραστηριοποιήθηκαν. Όμως υπήρξαν περιπτώσεις στη Μεσαιωνική Ευρώπη, όπου μια πόλη που έγινε σημαντική μετέφερε στον καθεδρικό της λείψανα αγίου που έζησε και θάφτηκε αλλού, και τον έκανε προστάτη της πόλεως – με αυτήν την πρακτική να προσδίδει μεγάλο κύρος στην πόλη. Στην Λατινική Αμερική και τις Φιλιππίνες, οι Ισπανοί και Πορτογάλοι εξερευνητές συχνά έδιναν σε ένα μέρος το όνομα του αγίου ή αγίας που γιόρταζε την πρώτη φορά που το επισκεπτόταν, και έτσι αυτός ο άγιος ή αγία γινόταν προστάτης εκείνου του τόπου.
Τα επαγγέλματα συχνά έχουν για προστάτη άγιο ο οποίος είχε με τον ένα ή άλλο τρόπο σχέση με αυτό. Όταν τέτοιος άγιος δεν υπάρχει, ένα επάγγελμα μπορεί να έχει προστάτη έναν άγιο του οποίου η πράξεις ή θαύματα με κάποιο τρόπο μπορεί να σχετιστούν με το επάγγελμα. Για παράδειγμα, όταν εμφανίστηκε το πριν άγνωστο επάγγελμα του φωτογράφου το 19ο αιώνα, προστάτης έγινε η Αγία Βερόνικα, καθώς στο πέπλο της αποτυπώθηκε με θαυματουργό τρόπο το πρόσωπο του Ιησού, αφού το είχε σκουπίσει από το αίμα και τον ιδρώτα του.
Δόγματα
Η τίμηση και αναγνώριση των προστατών αγίων και γενικά των αγίων συναντάται στην Ρωμαιοκαθολική Εκκλησία, την Ορθόδοξη Εκκλησία, τις Ανατολικές Καθολικές Εκκλησίες, καθώς και στις Προχαλκηδόνιες Εκκλησίες και τον Αγγλικανισμό. Όμως, σε γενικές γραμμές αποθαρρύνεται σε κλάδους του Προτεσταντισμού όπως ο Καλβινισμός, όπου αυτή η πρακτική θεωρείται μια μορφή ειδωλολατρίας.
Εξωτερικοί σύνδεσμοι
*
Θέση
Η Θέση στη γεωμετρία ορίζεται ως εξής: στον ευκλείδειο χώρο Rn, θεωρούμε ένα σημείο Ο, που λαμβάνουμε ως σημείο αναφοράς της υπόθεσής μας καθώς και ένα υλικό σημείο Σ που κινείται στο χώρο Rn. Τότε ως διάνυσμα θέσης r του υλικού σημείου Σ καλούμε τη διανυσματική συνάρτηση r=r(t), όπου t μη αρνητική πραγματική μεταβλητή, που αντιστοιχεί στο εφαρμοστό διάνυσμα ΟΣ και γράφουμε
Το διάνυσμα θέσης έχει μερικά βασικά χαρακτηριστικά: <Center> </Center>
Εξωτερικοί σύνδεσμοι
Κατηγορία:Κινηματικές ιδιότητες Κατηγορία:Διανύσματα
Γκέοργκ Κρίστιαν Άντλερ
Ο Γκέοργκ Κρίστιαν Άντλερ (γερμ. Georg Christian Adler) (1724 - 1804) υπήρξε γερμανός ιεροκήρυκας, συγγραφέας και αρχαιοδίφης. Γεννήθηκε στις 6 Μαΐου 1724 στο Μπράντενμπουργκ. Πατέρας του ήταν ο επίσης Γκέοργκ Κρίστιαν Άντλερ, διδάσκαλος στο Κολλέγκιουμ Φριντερικιάνουμ. Παντρεύτηκε το 1755 την Γιοάννα Ελίζε το γένος Σούλτσε, και απόκτησαν μαζί τον γιο Γιάκομπ Γκέοργκ Κρίστιαν Άντλερ. Σπούδασε θεολογία στο Πανεπιστήμιο της Χάλλε και διετέλεσε ιεροκήρυκας το 1755 στην Άρνις και το Σάραου. Ένα χρόνο αργότερα εγκαταστάθηκε στην Άλτονα, όπου χειροτονήθηκε επίσκοπος της εκκλησίας της Αγίας Τριάδας (St. Trinitatis) στην Άλτονα. Πέρα από τις θεολογικές του ενασχολήσεις μελέτησε την ιστορία της Ρώμης και συνέταξε αρκετές μελέτες επί του θέματος. Απεβίωσε στις 2 Νοεμβρίου 1804 στην Άλτονα (Altona) του Χόλσταϊν (Holstein).
Εξωτερικοί σύνδεσμοι
Κατηγορία:Γερμανοί θεολόγοι Κατηγορία:Γερμανοί συγγραφείς
Όσκαρ Καλύτερης Διεθνούς Ταινίας
Το βραβείο Όσκαρ Καλύτερης Διεθνούς Ταινίας (Αγγλική γλώσσα: Academy Award for Best International Feature Film),γνωστό ως Όσκαρ Καλύτερης Ξενόγλωσσης Ταινίας πριν απο το 2020, είναι ένα από τα βραβεία Όσκαρ που δίνονται ετήσια στο Λος Άντζελες από την Αμερικανική Ακαδημία Κινηματογράφου και Επιστημών (Academy of Motion Picture Arts and Sciences). Απονέμεται σε ταινίες μεγάλου μήκους που έχουν παραχθεί εκτός των Η.Π.Α. και που δεν περιλαμβάνουν μεγάλο αριθμό αγγλικών διαλόγων γενικά.
Βραβεία και υποψηφιότητες ανά χώρα
^Οι χώρες αυτές δεν υπάρχουν πια
^^Η υποψηφιότητα της ταινίας ακυρώθηκε λόγω παραβίασης των όρων συμμετοχής της Ακαδημίας
Εξωτερικές πηγές
Επίσημοι Όροι Ακαδημίας
Κατηγορία:Όσκαρ Καλύτερης Διεθνούς Ταινίας Κατηγορία:Βραβεία Όσκαρ
Fstream
Το fstream είναι μια πρότυπη βιβλιοθήκη της C++ η οποία χειρίζεται το διάβασμα και γράψιμο από αρχεία κειμένου ή δυαδικά αρχεία. Η βιβλιοθήκη κληρονομεί χαρακτηριστικά από την iostream, η οποία είναι η γενικότερη βιβλιοθήκη για είσοδο/έξοδο. Η βιβλιοθήκη αυτή αποτελεί την αντικειμενοστραφή εκδοχή της βιβλιοθήκης cstdio/FILE της γλώσσας προγραμματισμού C.
Υπάρχουν τρεις τύποι κλάσεων που χρησιμοποιούνται για είσοδο και έξοδο σε εξωτερικά αρχεία :
Παραδείγματα
Για να χρησιμοποιηθεί η βιβλιοθήκη  θα πρέπει να χρησιμοποιηθεί το αρχείο επικεφαλίδας:   μέσα στο κώδικα όπως φαίνεται στο παρακάτω παράδειγμα :
ofstream
Η βιβλιοθήκη ofstream μπορεί να χειριστεί ροή εξόδου δεδομένων σε εξωτερικά αρχεία. Το παρακάτω παράδειγμα παρουσιάζει την δημιουργία του εξωτερικού αρχείου κειμένου 'file.txt' και την εγγραφή του αλφαριθμητικού 'Γεια σου κόσμε!' το οποίο ακολουθείται με τον χαρακτήρα αλλαγής γραμμής (newline) \n ή endl.
ifstream
Η βιβλιοθήκη ifstream μπορεί να χειριστεί ροή εισόδου από εξωτερικά αρχεία. Η διεπαφή του ifstream λειτουργεί με παρόμοιο τρόπο όπως με το ofstream.
Το παρακάτω παράδειγμα είναι η βασική λειτουργία της λειτουργίας cat στο unix, η οποία χειρίζεται την ροή εισόδου μέσω του ifstream:
Παραπομπές
Κατηγορία:C++ (STL)
Fstream
Σεμπαστιάν Ρομέρο Ραδιγάλες
Ο Σεμπαστιάν Ρομέρο Ραδιγάλες (ισπανικά: Sebastián Romero Radigales, Γκράους, Ουέσκα, Αραγωνία, 20 Ιανουαρίου 1884 - Μαδρίτη, 31 Ιουλίου 1970 ) ήταν Ισπανός διπλωμάτης, ο οποίος, ως Γενικός Πρόξενος της Ισπανίας στην Αθήνα (1943-1944) , οργάνωσε τον επαναπατρισμό μέσω στεριάς, θαλάσσης και αέρος των Εβραίων σεφαρδίτικης καταγωγής. Λόγω των αντιδράσεων εμπρός στην πιθανότητα εισόδου τους στην Ισπανία, ο ίδιος πρότεινε την μεταφορά τους στο Μαρόκο. Μεταξύ του Μαρτίου και του Ιουνίου του 1943, συνολικά, 48.000 Εβραίοι της Θεσσαλονίκης εκτοπίστηκαν στο στρατόπεδο εξόντωσης του Άουσβιτς-Μπίρκεναου. Ο Ρομέρο Ραδιγάλες έδρασε προκειμένου να πετύχει την απελευθέρωση των εκτοπισμένων Σεφαρδιτών. Αγνοώντας τις γερμανικές αρχές, πέτυχε να μεταφέρει, συνολικά, 150 Σεφαρδίτες από τη Θεσσαλονίκη στην Αθήνα.
Εμπρός στην έλλειψη απάντησης εκ μέρους του Καθεστώτος του Φράνκο αναφορικά με το ζήτημα του επαναπατρισμού των Σεφαρδιτών Εβραίων, η Γερμανία πρότεινε ως προσωρινή λύση την κράτηση των τελευταίων εντός του στρατοπέδου συγκέντρωσης του Μπέργκεν-Μπέλσεν. Ο Ρομέρο αντιτάχθηκε εντόνως, αιτούμενος την κράτησή τους εντός ελληνικού εδάφους και την εξαίρεση από την συγκεκριμένη διαδικασία παιδιών και ηλικιωμένων, καθώς και την μεταφορά τους υπό τις καλύτερες δυνατές συνθήκες. Στις 13 Αυγούστου 1943, συνολικά, 367 Σεφαρδίτες Εβραίοι κατέφθασαν στο Μπέργκεν, έπειτα από ταξίδι χρονικής διάρκειας 12 ημερών, μεταξύ των οποίων και 40 ηλικίας μικρότερης των 14 ετών και 17 ηλικίας μεγαλύτερης των 70 ετών. Ο Πρόξενος πέτυχε να αποφύγει την κατάσχεση της περιουσίας ορισμένων Σεφαρδιτών Εβραίων, οι οποίοι και κατέφθασαν στην Ισπανία μεταξύ της 10ης και της 13ης Φεβρουαρίου του 1944.
Ο Σεμπαστιάν Ρομέρο, καθώς και άλλοι Ισπανοί διπλωμάτες οι οποίοι, όπως ο ίδιος, παρείχαν βοήθεια σε Εβραίους προκειμένου αυτοί να γλιτώσουν από το Ολοκαύτωμα, ανασύρθηκαν από την λήθη της ιστορίας το 2000, όταν το Υπουργείο Εξωτερικών Υποθέσεων της Ισπανίας προχώρησε στη δημιουργία ιστότοπου προς τιμήν τους, υπό την ονομασία Diplomáticos españoles durante el Holocausto, υπό τον υπουργό Αβέλ Ματούτες. Στη συνέχεια, το 2007, τιμήθηκαν εκ νέου στο πλαίσιο εκθέσεως υπό τον τίτλο Visados para la libertad, της οποίας την οργάνωση επιμελήθηκε η Σεφαρδιτική Οικία (ισπανικά: Casa Sefarad) της Μαδρίτης.
Οι Σεμπαστιάν Ρομέρο, Χούλιο Παλένσια Τουμπάου και Μπερνάρδο Ρολλάντ ντε Μιότα προτάθηκαν, το 2008, από το Ίδρυμα Ραούλ Βάλλενμπεργκ ως υποψήφιοι για τον τίτλο των Δικαίων των Εθνών, διάκριση την οποία το Κράτος του Ισραήλ απονέμει σε πρόσωπα τα οποία, χωρίς να είναι ιουδαϊστικού θρησκεύματος ή εβραϊκής καταγωγής, παρείχαν βοήθεια σε Εβραίους οι οποίοι υπήρξαν θύματα αντισημιτικών διώξεων κατά την περίοδο του Γ΄ Ράιχ.
Στις 26 Φεβρουαρίου 2014, το Γιαντ Βασέμ αναγνώρισε τον Ρομέρο Ραδιγάλες ως Δίκαιο των Εθνών.
Παραπομπές
Κατηγορία:Ισπανοί διπλωμάτες Κατηγορία:Εθνική Αντίσταση Κατηγορία:Δίκαιοι των Εθνών
Copyleft
thumb|right|alt=Πεζό λατινικό γράμμα c μέσα σε κύκλο.|Το αντεστραμμένο πεζό λατινικό γράμμα «c» μέσα σε κύκλο, χρησιμοποιείται ως σύμβολο του copyleft. Σε αντίθεση με το σύμβολο © για το copyright, δεν έχει νομική σημασία. Copyleft είναι το όνομα ενός τύπου αδειών χρήσης για ότι αφορά τα πνευματικά δικαιώματα. Αυτός ο τύπος άδειας επιχειρεί να δώσει επιπλέον δικαιώματα στον χρήστη ενός έργου, σε αντίθεση με τους περιορισμούς που δίνει ο νόμος για τα πνευματικά δικαιώματα. Ουσιαστικά μια άδεια copyleft παραχωρεί ελευθερίες στην χρήση, τροποποίηση, και διανομή ενός πνευματικού έργου, με τον περιορισμό ότι κάθε αντίγραφο ή παράγωγο έργο θα διανέμεται με την ίδια άδεια χρήσης παραχωρώντας τις ίδιες ελευθερίες. Ο περιορισμός αυτός δεν έρχεται σε αντίθεση με τις ελευθερίες που παρέχονται και που καθιστούν το έργο ελεύθερο περιεχόμενο. Ως νέα λέξη δημιουργήθηκε αλλάζοντας την αγγλική λέξη copyright για να φανεί ότι έχει αντίθετη έννοια, αν και η λέξη right στο copyright έχει την έννοια "δικαίωμα" και όχι "δεξιά".
Τα Copyleft είναι μια μορφή αδειοδότησης που μπορεί να χρησιμοποιηθεί σε έργα όπως λογισμικό ηλεκτρονικού υπολογιστή, διαφορών ειδών έγγραφα καθώς και σε έργα τέχνης. Με τη λογική οτι τα copyrights, εμποδίζουν τον χρήστη του έργου απ' το να το αναπαραγάγει, το υιοθετήσει ή το διανέμει, υπό την άδεια copyleft ο δημιουργός μπορεί να μοιράσει το έργο του για χρήση και να απαιτήσει, οποιαδήποτε αντιγραφή η επανάχρηση να υπόκειται στον ίδιο τύπο άδειας χρήσης.
Στη περίπτωση λογισμικού οι άδειες απαιτούν οι οδηγίες που είναι απαραίτητες για την αναπαραγωγή ή την τροποποίηση του έργου, να είναι διαθέσιμες στους χρήστες του εκτελέσιμου αρχείου. Ο πρωτογενής κώδικας συνήθως περιλαμβάνει ένα αρχείο με τους όρους της άδειας χρήση και αναγνωρίζει τους συγγραφείς.
Οι άδειες τέτοιου τύπου, ουσιαστικά αποτελούν μια νέα μορφή χρήσης των υπάρχοντων νόμων περί πνευματικής ιδιοκτησίας, με σκοπό να είναι βέβαιο ότι τα έργα θα παραμείνουν δωρεάν και ελεύθερα. Η άδεια  GNU General Public License ήταν η πρώτη άδεια τέτοιου τύπου που δημιουργήθηκε, από τον Richard Stallman και μέχρι σήμερα κυριαρχεί στην αδειοδότηση copyleft λογισμικών. Ο μη-κερδοσκοπικός οργανισμός Creative Commons, που δημιουργήθηκε από τον Lawrence Lessig παραχωρεί μια παρόμοια μορφή αδειοδότησης, τις ShareAlike.
Αμοιβαιότητα
Το Copyleft μπορεί να χαρακτηριστεί ως μια μορφή αδειοδότησης πνευματικών δικαιωμάτων στην οποία ο δημιουργός παραδίδει ένα μέρος των δικαιωμάτων του. Αντί να επιτρέψει το έργο του να είναι πλήρως δημόσιο, ορίζει κάποιους κανόνες και περιορισμούς σε όποιον θέλει να χρησιμόποιησει το έργο του με τρόπο που θα έμοιαζε στο τρόπο χρήσης απο τον ιδιοκτήτη. Υπό αυτες τις συνθήκες μπορούν να προκύψουν έργα που προέρχονται απο το αρχικό αρκεί να υπόκεινται στην ίδια μορφή αδειοδότησης.
Ο βασικός κανόνας είναι ότι οποιoσδήποτε μπορεί να επωφεληθεί ελεύθερα από τη δουλειά των άλλων, αρκεί οι τροποποιήσεις που θα κάνει ή η δουλειά που θα παράγει με βάση αυτό να υπόκεινται στην ίδια άδεια χρήσης. Για αυτό το λόγο οι copyleft άδειες είναι γνωστές και ως αμοιβαίες άδειες, ή ως "viral" καθώς έχουν αυτό-διαιωνιζόμενους όρους. Υπό "δίκαιη χρήση" (fair use), οι άδεις copyleft μπορούν να αντικατασταθούν, ακριβώς όπως η κοινές άδειες χρήσης πνευματικών δικαιωμάτων. Αυτό σημαίνει ότι οποιοδήποτε άτομο χρησιμοποιεί έργα που υπόκεινται σε τέτοιου είδους άδειες χρήσης, μπορεί να επιλέξει σε τι καθεστώς χρήσης θα υπόκειται η δουλειά του, αρκεί να είναι στα πλαίσια "δίκαιης χρήσης".
Ενώ οι απλές άδειες copyright δίνουν στον δημιουργό λογισμικών τον έλεγχο στην αντιγραφή, διανομή και τροποποίηση του έργου τους, ο στόχος του copyleft είναι να δώσει σε όλους τους χρήστες του λογισμικού την ελευθερία στις παραπάνω δραστηριότητες. Αυτή είναι η διαφορά των αδειών copyleft απο τις υπόλοιπες άδειες ελεύθερης χρήσης λογισμικού, οι οποίες δεν εγγυώνται ότι όλοι οι παραλήπτες θα έχουν αυτά τα δικαιώματα η τον πρωτογενή κώδικα που είναι απαραίτητος για να είναι αποτελεσματικά. Συγκεκριμένα οι "επιτρεπτικες" (permissive) άδειες, όπως η BSD επιτρέπουν στους διανομείς να αφαιρέσουν κάποια ή όλα τα δικαιώματα και δεν απαιτούν τη διανομή του πρωτογενούς κώδικα.
Επανάχρηση ελεύθερου κώδικα που ανατρέπει την ελευθερία του λογισμικού, ονομάζεται πειρατεία ελευθερου κώδικα. Συγκεκριμένα η πειρατεία κώδικα είναι η πράξη της "αφαίρεσης έργου άλλων ανθρώπων απο τον δημόσιο τομέα (public domain) και η ενσωμάτωση τους σε ιδιόκτητα σύνολα". Καθώς οι περισσότερες μορφές ελεύθερου λογισμικού είναι επιδεκτικές σε τέτοιου τύπου περατεία, οι δημιουργοί που θέλουν να σιγουρευτούν πως η δουλειά τους θα παραμείνει ελεύθερη επιλέγουν άδεια πνευματικών δικαιωμάτων copyleft.
Τα οικονομικά κίνητρα για τη χρήση copyleft διαφέρουν. Ενώ οι κλασσικές άδειες copyright είναι φτιαγμένες για να προωθούν την εξέλιξη μέσω του κέρδους τον δημιουργών απο τη χρήση του έργου τους, οι χρήστες copyleft επιλέγουν άλλου τύπου οφέλη όπως για παράδειγμα η αναγνώριση που θα κερδίσουν από τους υπόλοιπους χρήστες (peers). Η κουλτούρα ανοιχτού κώδικα αποτελεί μια κουλτούρα που βασίζεται στις δωρέες και το κοινωνικό στάτους ορίζεται από τις συνεισφορές του κάθε ατόμου. Η δουλειά σε ανοιχτό λογισμικό αποτελεί μια βοήθεια για τους χρήστες. Επίσης ένα κίνητρο, σε ιδεολογικό επίπεδο, για κάποιους χρήστες είναι η προσφορά δωρεάν υπηρεσιών υψηλού επιπέδου και η παρεμπόδιση των διαφόρων εμπορικών εταιριών να απορροφήσουν και να πουλήσουν τα έργα και τα προιόντα τους.
Ένα αποτέλεσμα των αδειών copyleft και της χρήσης ανοιχτού λογισμικού υψηλού επιπέδου, είναι η βελτίωση του λογισμικού των διαφόρων εταιριών έτσι ώστε να μπορεί να ανταγωνίζεται τα δωρεάν. Επίσης εμποδίζει μεγάλες εταιρίες να μονοπωλούν σε διάφορα προιόντα πουλώντας τα σε πολύ υψηλές τιμές. Αυτό αποτελεί ένα οικονομικό αποτέλεσμα που δεν συνδέεται άμεσα με τον χρήστη αδειών copyleft, αποτελεί όμως κι ένα λόγο να παραιτηθεί κάποιος απο τη χρήση τέτοιων δικαιωμάτων. Η GNU συστήνει πως "η εκτενής χρήση κώδικα είναι αναγκαία για την εξέλιξη του σκοπού του δωρεάν λογισμικού", το να επιτρεπεται ο κώδικας να αντιγράφεται και να χρησιμοποιείται ελεύθερα είναι πιο σημαντικό από μια άδεια copyleft.
Εφαρμογή
Υπάρχουν τέσσερα επίπεδα ελευθερίας χρήσης των αδειών αυτών.
Επίπεδο 0 - ελευθερία στη χρήση του έργου
Επίπεδο 1 - ελεύθερία στη μελέτη του έργου
Επίπεδο 2 - ελευθερία στην αναπαραγωγή και ελεύθερη χρήση με άλλους
Επίπεδο 3 - ελευθερία στην τροποποίηση του έργου, στη διανομή του αρχικού και του τροποποιημένου έργου, άρα και των παραγώγων του έργου αυτού.
(Τα επίπεδα ξεκινούν από το 0, ως αναφορά στην αρίθμηση ηλεκτρονικού υπολογιστή όπου το μηδέν θεωρείται φυσικό νούμερο)
Τα παραπάνω δεν εγγυώνται πως τα παράγωγα έργα θα διανεμηθούν με την ίδια μορφή αδειοδότησης. Για να είναι μια άδεια πλήρως copyleft, θα πρέπει ο δημιουργός παράγωγου έργου να διανέμει τη δουλειά του με την ίδια ή αντίστοιχη άδεια. Αυτό αποτελεί και τη βασική διαφορά που έχουν τα πλήρη copyleft με τα μερικά copyleft.
Επιπλέον οι άδειες copyleft αντιμετωπίζουν και θέματα όπως η περίπτωση τα δικαιώματα να ανακληθούν απαιτώντας το έργο και τα παράγωγα του να δημοσιευτούν σε μορφή που να διευκολύνει την τροποποιησή τους. Σε λογισμικό, αυτό συνήθως σημαίνει τη διανομή του πρωτογενούς κώδικα μαζί με το λογισμικό αυτό.
Τα copyleft αναγκαστικά κάνουν δημιουργική χρήση των διάφορων κανονισμών και νόμων. Για παράδειγμα όταν χρησιμοποιούν το νόμο για τα πνευματικά δικαιώματα, οι χρήστες που συνεισφέρουν έργο με άδεια copyleft πρέπει να αποκτήσουν, να αναβάλουν ή να ορίσουν κατοχή πνευματικών δικαιμάτων. Για να ορίσουν άδεια copyleft θα πρέπει να παραιτηθούν απο κάποια δικαιώματα που έχουν να κάνουν με copyrights, συμπεριλαμβανομένου του δικαιώματος να είναι οι μοναδικοί διανομείς του έργου τους.
Κάποιοι νόμοι που έχουν να κάνουν με τα copylefts διαφέρουν από χώρα σε χώρα ή μπορεί και οι να αλλάζουν οι όροι με τους οποίους παραχωρούνται οι άδειες.
Ιστορία
Μια πρώτη χρήση της λέξεις "copyleft" έγινε στη σημείωση διανομής της γλώσσας προγραμματισμού "TINY BASIC". Συγκεκριμένα η σημείωση εγραφε "@COPYLEFT ALL WRONGS RESERVED" τον Ιούνιο του 1976. Η συγκεκριμένη γλώσσα προγραμματισμου δε διανεμήθηκε με τη συγκεκριμένη άδεια, με αποτέλεσμα η μόνη σχέση να 'ναι το συγκεκριμένο λογοπαίγνιο.
Η έννοια των copyleft αναφέρθηκε πρώτη φορά απο τον Richard Stallman στο μανιφέστο της GNU:"Η GNU δεν ανήκει στο public domain. Όλοι θα επιτρέπεται να τροποποιήσουν και να αναδιανείμουν GNU, αλλά κανείς δε θα επιτρέπεται να παρεμποδίσει την επιπλέον αναδιανομή. Αυτό σημαίνει οτι ιδιωτικές τροποποιήσεις απαγορεύονται. Θέλω να διαβεβαιωθώ ότι όλες οι εκδόσεις GNU θα παραμείνουν ελεύθερες."Ο Stallman δούλευε κάποια χρόνια πριν σε ένα διερμηνέα Lisp. Η εταιρία Symbolics, ζήτησε να χρησιμοποιήσει τον διερμηνέα και ο Stallman συμφώνησε να τους παραχωρήσει μια έκδοση public domain. Η εταιρία βελτίωσε τον διερμηνέα, αλλά όταν ο Stallman ζήτησε πρόσβαση στις βελτιώσεις αυτές, η εταιρία αρνήθηκε να του τις παραχωρήσει. Έτσι λοιπόν ξεκίνησε να ασχολείται με τη παρεμπόδιση τέτοιου τύπου καταστάσεων το 1984. Όπως λέει ο ίδιος δεν ήταν η πρώτη φορά που αντιμετώπιζε τέτοιου τύπου καταστάσεις αλλά η συγκεκριμένη περίπτωση αποτέλεσε σημείο καμπής. Υποστήριζε ότι όταν το λογισμικό διαμοιράζεται δωρέαν, μπορεί να χρησιμοποιηθεί όσες φορές θέλουμε χωρίς να καταστραφεί ή να φθαρεί.
Θεωρώντας το να προσπαθήσει να καταργήσει το νόμο περι πνευματικών δικαιωμάτων ανόητο, αποφάσισε να τον εκμεταλλευτεί δημιουργώντας τη δική του μορφή άδειας πνευματικών δικαιωμάτων. Ήταν η πρώτη φορά που ένας κάτοχος δικαιωμάτων προσπαθούσε να σιγουρευτεί πως τα δικαιώματά του θα παραμείνουν ελεύθερα για τον μέγιστο αριθμό χρηστών άσχετα με το πόσες τροποποιήσεις και προσθήκες μπορεί να γίνουν στο έργο του. Με αυτό το τρόπο δημιουργήθηκαν τα copyleft ,τα οποία, όμως, δεν ονομάζονταν έτσι μέχρι το 1985. Στη συνέχεια ο Ray Johnson έκανε τη πρώτη χρήση αυτού του τύπου δικαιωμάτων για να διανείμει τα διάφορα έργα τέχνης του.
Σύμβολο
Το σύμβολο των copylefts είναι ενα ανάποδο "C", το οποίο ουσιαστικά είναι μια αναφορά στο σύμβολο © των copyrights. Δεν έχει κάποια νομική χρήση.
Εξωτερικοί σύνδεσμοι
Κατηγορία:Διανοητική ιδιοκτησία Κατηγορία:Ανοικτό περιεχόμενο
Ρουστέμ Πασάς
Βιογραφία
Ο Ρουστέμ Οπούκοβιτς (Rüstem Opuković), όπως ήταν το πραγματικό του ονοματεπώνυμο, γεννήθηκε το 1500 στην Σκραντίν της Κροατίας. Σε μικρή ηλικία πωλήθηκε στην Κωνσταντινούπολη και με τα χρόνια απέκτησε μια σπουδαία στρατιωτική καριέρα. Στις 26 Νοεμβρίου 1539 ο Ρουστέμ παντρεύτηκε την κόρη του Σουλεϊμάν Α΄ του Μεγαλοπρεπούς, Μιχριμάχ Σουλτάν.
Ο Ρουστέμ πήρε 2 φορές τον τίτλο του Μεγάλου Βεζίρη, την πρώτη φορά από το 1544 μέχρι το 1553 και τη δεύτερη από το 1555 μέχρι το 1561 όπου πέθανε. Ο Ρουστέμ δεν δεχόταν δωροδοκίες όπως πολλοί πρέσβεις έχουν καταγράψει. Μόνο από την ευλογία του Τασλιτσαγλί Γιαχιά υπάρχει τέτοια αναφορά, η οποία έγινε μετά τον θάνατο του Πρίγκιπα Μουσταφά και με την προσπάθεια να δυσφημίσει τον γενναιόδωρο και τίμιο βεζίρη.
Έτσι ο Ρουστέμ πασάς διέθεσε ένα μέρος της περιουσίας του για να χτιστούν τζαμιά, σχολεία και άλλα κτήρια. Ακόμα και μέχρι το τέλος της ζωής του στις 10 Ιουλίου 1561 ο Ρουστέμ είχε διατηρήσει αυτή την τεράστια περιουσία.Ο Ρουστέμ Πασάς με την Μιχριμαχ Σουλτάν απέκτησαν 3 παιδιά: την Αϊσέ Χιουμασάχ Σουλτάν, τον Σουλτανζάντε Μουράτ Μπέη και τον Σουλτανζάντε Μεχμέτ Μπέη.
Το Τέμενος Ρουστέμ Πασά (τούρκικα: Rüstem Paşa Camii) είναι ένα Οθωμανικό τέμενος στην συνοικία Φατίχ και χτίστηκε, με εντολή του Σουλεϊμάν, από τον διάσημο αρχιτέκτονα Μιμάρ Σινάν. Το τέμενος χτίστηκε από το 1561 μέχρι το 1563. Ο Ρουστέμ Πασάς τάφηκε στο Τέμενος Σεχσαντέ.
Παραπομπές
Κατηγορία:Μεγάλοι Βεζίρηδες Κατηγορία:Σουλεϊμάν Α΄ ο Μεγαλοπρεπής Κατηγορία:Πασάδες της Οθωμανικής Αυτοκρατορίας Κατηγορία:Οθωμανοί στρατιωτικοί
Ιχθυοτροφείο
thumb|300px|right|Ιχθυοκαλλιέργειες [[Σολομός του Ατλαντικού|σολωμού στη Σκωτία]] Με το όνομα ιχθυοτροφείο, κοινώς διβάρι, ή βιβάρι, ή γιβάρι, φέρεται οποιαδήποτε εγκατάσταση στην οποία επιχειρείται ιχθυοκαλλιέργεια.
Επιτομαί ιατρικαί
Οι Επιτομαί ιατρικαί είναι ιατρική πραγματεία που γράφτηκε στα ελληνικά τον 7ο αιώνα μ.Χ. από τον Παύλο τον Αιγινήτη.
Ιχθυοτροφείο
Γενικά
Στις εγκαταστάσεις αυτές καταβάλλεται συστηματική και μεθοδική προσπάθεια για τον εφοδιασμό και εκτροφή γόνου και στη συνέχεια διατήρηση ανάπτυξη και πολλαπλασιασμό συγκεκριμένων ειδών ψαριών, μεγάλης τροφικής και κατ΄ επέκταση οικονομικής αξίας. Συνηθέστερα είδη ψαριών ελληνικών ιχθυοτροφείων είναι τσιπούρες, λαβράκια, κέφαλοι, χέλια, πέστροφες, κυπρίνοι, γλώσσες κ.ά.
Επιτομαί ιατρικαί
Το έργο είναι κυρίως μια συλλογή από πρώην συγγραφείς. και ο πρόλογος περιέχει την ακόλουθη περίληψη των περιεχομένων κάθε βιβλίου:
Στο πρώτο βιβλίο θα βρείτε κάθε πράγμα που σχετίζεται με την υγιεινή, και τη συντήρηση από, και τη διόρθωση, διαχωριστών που είναι ιδιαίτεροι στις διάφορες ηλικίες, εποχές, ιδιοσυγκρασίες και ούτω καθεξής. επίσης τις δυνάμεις και τις χρήσεις των διαφόρων ειδών τροφίμων, όπως ορίζεται στο κεφάλαιο του περιεχομένου. Στο δεύτερο εξηγείται ολόκληρο το δόγμα των πυρετών, μια περιγραφή ορισμένων ζητημάτων που σχετίζονται με αυτά, όπως υπερβολικές εκκρίσεις, κρίσιμες μέρες και άλλες εμφανίσεις, και καταλήγοντας σε ορισμένα συμπτώματα που είναι τα συνακόλουθα του πυρετού. Το τρίτο βιβλίο αναφέρεται σε τοπικά στοργή, ξεκινώντας από το στέμμα του κεφαλιού, και κατεβαίνοντας μέχρι τα νύχια των ποδιών. Το τέταρτο βιβλίο αντιμετωπίζει εκείνα τα παράπονα που είναι εξωτερικά και εκτεθειμένα σε προβολή, και δεν περιορίζονται σε ένα μέρος του σώματος, αλλά επηρεάζουν διάφορα μέρη. Επίσης, από εντερικά σκουλήκια και dracunculi. Η πέμπτη θεραπεία των πληγών και των δαγκωμάτων των δηλητηριωδών ζώων. επίσης του διανομέα που ονομάζεται υδρόφοβη, και των ατόμων που δαγκώνονται από σκύλους που είναι τρελοί, και από εκείνους που δεν είναι τρελοί? και επίσης από άτομα που δαγκώνονται από άντρες Στη συνέχεια αντιμετωπίζει επιβλαβείς ουσίες και τα συντηρητικά από αυτές. Στο έκτο βιβλίο περιλαμβάνεται κάθε πράγμα που σχετίζεται με τη χειρουργική επέμβαση, τόσο αυτό που σχετίζεται με τα σαρκώδη μέρη, όπως η εξαγωγή όπλων, όσο και με τα οστά, που κατανοεί τα κατάγματα και τις εξάρσεις. Στο έβδομο περιλαμβάνεται μια περιγραφή των ιδιοτήτων όλων των φαρμάκων, πρώτα των απλών, στη συνέχεια της ένωσης, ιδιαίτερα αυτών που είχα αναφέρει στα προηγούμενα έξι βιβλία, και πιο συγκεκριμένα των μεγαλύτερων, και, όπως ήταν, γιορτασμένων παρασκευασμάτων ; γιατί δεν θεώρησα σωστό να αντιμετωπίζω όλα αυτά τα άρθρα αδιάκριτα, για να μην προκαλέσει σύγχυση, αλλά έτσι ώστε κάθε άτομο που ψάχνει για ένα ή περισσότερα από τα διακεκριμένα παρασκευάσματα να το βρει εύκολα. Προς το τέλος είναι ορισμένα πράγματα που συνδέονται με τη σύνθεση των φαρμάκων και εκείνων των άρθρων που μπορεί να αντικατασταθούν το ένα από το άλλο, το σύνολο ολοκληρώνεται με μια περιγραφή των βαρών και των μέτρων.
Ιχθυοτροφείο
Γενικά
Στην Ελλάδα κατά κανόνα οι εγκαταστάσεις αυτές ανήκουν στο Δημόσιο που εκμισθώνονται (νοικιάζονται) σε ιδιώτες επιχειρηματίες, (πλειοδότες), μετά από δημοπρασίες.
Επιτομαί ιατρικαί
Αν και η βυζαντινή ιατρική βασίστηκε σε μεγάλο βαθμό στην αρχαία ελληνική και ρωμαϊκή γνώση, ωστόσο, τα έργα του περιείχαν επίσης πολλές νέες ιδέες καθώς ήταν δάσκαλος από την Αλεξάνδρεια. Για παράδειγμα, σε αρκετούς τόμους ο Παύλος της Αίγινας μιλά για τη δομή και τα κατάγματα των οστών, όπως φαίνεται παρακάτω:
Ιχθυοτροφείο
Αλιεία
Αρχικά η εφαρμογή των ιχθυοτροφείων - διβάρια ξεκίνησε ως συνηθέστερη μέθοδος αλιείας ψαριών στα υφάλμυρα νερά των λιμνοθαλασσών που συνίσταται στη περίπτωση αυτή εγκλωβισμό των ψαριών σε ειδικούς περιορισμένους, περίφρακτους, (με καλαμωτές και πασσάλους), χώρους, (διβάρια), και στη συνέχεια την παγίδευσή τους σε επιμέρους χώρους "παγίδες - μάνδρες", λεγόμενοι "πήρες" ή "κουζλούκια", όπου και ακολουθεί ο ενσταυλισμός τους, για μεγάλο χρονικό διάστημα, και βέβαια η εύκολη αλιεία τους με απόχη ή με καμάκι. Όσο πλουσιότερες σε τροφές (πλαγκτόν και βαθύβια μικροπανίδα) είναι τα νερά και ο βυθός του χώρου, τόσο γρηγορότερα αναπτύσσονται σ΄ αυτά τα ψάρια.
Επιτομαί ιατρικαί
Η περίπτωση ενός σπασμένου μηρού είναι ανάλογη με εκείνη του βραχίονα, αλλά συγκεκριμένα, ένας σπασμένος μηρός είναι κυρίως σπασμένος προς τα εμπρός και προς τα έξω, γιατί το οστό είναι φυσικά ισιωμένο σε αυτές τις πλευρές. Πρέπει να ρυθμιστεί από τα χέρια, με συνδέσμους, ακόμη και με κορδόνια, το ένα πάνω και το άλλο κάτω από το κάταγμα. Όταν το κάταγμα λαμβάνει χώρα στο ένα άκρο, εάν «στο κεφάλι του μηρού, το μεσαίο τμήμα ενός στρινγκ τυλιγμένο στρογγυλό με μαλλί, έτσι ώστε να μην μπορεί να κόψει τα μέρη εκεί, πρέπει να εφαρμοστεί στο περίνεο και στα άκρα από αυτό έφτασε στο κεφάλι και δόθηκε σε έναν βοηθό για να κρατήσει, και εφαρμόζοντας έναν σύνδεσμο κάτω από το κάταγμα, δίνουμε τα άκρα του σε έναν άλλο βοηθό για να κάνει επέκταση. Εάν είναι κάταγμα κοντά στο γόνατο, εφαρμόζουμε το σύνδεσμο ακριβώς πάνω από το κάταγμα, και δίνουμε τα άκρα σε έναν βοηθό, με τον οποίο πρέπει να γίνει επέκταση προς τα πάνω. και ενώ βάζουμε μια απολίνωση γύρω από το γόνατο για να το ασφαλίσουμε, και ενώ ο ασθενής βρίσκεται έτσι, με το πόδι του εκτεταμένο, τακτοποιούμε το κάταγμα. Κομμάτια οστού που ερεθίζουν τα μέρη, όπως έχει ειπωθεί συχνά, πρέπει να λαμβάνονται από πάνω. και το υπόλοιπο της θεραπείας που έχουμε ήδη περιγράψει στο τμήμα του βραχίονα. Ο μηρός ενοποιείται εντός πενήντα ημερών. Ο τρόπος τοποθέτησής του μετά θα περιγραφεί μετά την παράδοση της θεραπείας ολόκληρου του ποδιού.
Ιχθυοτροφείο
Αλιεία
Η κίνηση των ψαριών μετά την είσοδό τους από τη λεγόμενη "μπούκα" ρυθμίζεται ανάλογα από τα παλιρροιακό φαινόμενο και τις καιρικές συνθήκες. Ειδικότερα ΄κατά την πλημμυρίδα τα ψάρια προσπαθούν να φύγουν στο πέλαγος, αντίθετα στην αμπώτιδα όπου αποσύρονται τα νερά τα ψάρια μένουν στα βαθύτερα σημεία της λιμνοθάλασσας. Εκείνα δε που προσπαθούν να διαφύγουν στο ελεύθερο πέλαγος αναγκάζονται από τα υφιστάμενα διβάρια που είναι εγκατεστημένα να εισέρχονται όλο και σε στενότερους χώρους φθάνοντας στα κουζλούκια. Στην Ελλάδα η ιχθυοτροφία υφάλμυρων υδάτων ασκείται από πολλά χρόνια στις λιμνοθάλασσες του Μεσολογγίου, του Αιτωλικού, της Αγουλινίτσας, του Πόρτο-Λάγο, του Αμβρακικού, της Κεραμωτής (Καβάλας) κ.ά.
Επιτομαί ιατρικαί
Το έργο έγινε τυπικό κείμενο σε ολόκληρο τον αραβικό κόσμο για τα επόμενα 800 χρόνια. Ήταν η πιο πλήρης εγκυκλοπαίδεια όλων των ιατρικών γνώσεων εκείνη την εποχή.
Ιχθυοτροφείο
Περιορισμοί
Σύμφωνα με την υφιστάμενη ελληνική αλιευτική νομοθεσία περί ιχθυοτροφείων προβλέπονται οι ακόλουθες γενικές απαγορεύσεις και περιορισμοί ανεξάρτητα άλλων ειδικών όρων που μπορεί να προβλέπονται στις σχετικές διακηρύξεις μίσθωσης εκάστου ιχθυοτροφείου:
Σημειώνεται ότι η απασχόληση, με αμοιβή Ιχθυολόγου είναι υποχρεωτική σε μονάδες ιχθυοκαλλιεργειών (Π.Δ. 344/2000, ΦΕΚ 297/Α'), σε επιχειρήσεις παραγωγής ιχθυογενετικού υλικού, σε μονάδες μεταποίησης αλιευτικών προϊόντων, σε βιομηχανίες παρασκευής ιχθυοτροφών, σε ιχθυόσκαλες, καθώς επίσης και για τη σύνταξη μελετών επενδυτικών σχεδίων υδατοκαλλιεργειών, βάσει όσων προβλέπονται από το πιο πάνω Προεδρικό Διάταγμα «Άσκησης επαγγέλματος Γεωτεχνικού».
Οι απόφοιτοι του Τμήματος Ωκεανογραφίας και Θαλασσίων Βιοεπιστημών (ΤΩΘΒΕ) της Σχολής Περιβάλλοντος του Πανεπιστημίου Αιγαίου, είναι κατοχυρωμένοι Ιχθυολόγοι με Άδεια Ασκήσεως Επαγγέλματος Ιχθυολόγου, την οποία στην Ελλάδα χορηγεί το Γεωτεχνικό Επιμελητήριο Ελλάδας (ΓΕΩΤΕΕ).
Παραπομπές
Κατηγορία:Αλιεία Κατηγορία:Ψάρια Κατηγορία:Βιώσιμο σύστημα τροφίμων
Γάμος αλά ελληνικά (αμερικανο-καναδική ταινία)
Ο Γάμος αλά ελληνικά (αγγλ. My Big Fat Greek Wedding) είναι ταινία αμερικανο-καναδικής παραγωγής με πρωταγωνίστρια τη Νία Βαρντάλος. Η ταινία κυκλοφόρησε στις κινηματογραφικές αίθουσες στις 19 Απριλίου 2002 ενώ στην Ελλάδα έκανε πρεμιέρα στις 19 Ιουλίου 2002.
Πλοκή
Η Τούλα (Νία Βαρντάλος) έχει γονείς Έλληνες και ζει με την οικογένεια της, Πορτοκάλος στις Η.Π.Α.. Το μεγαλύτερό τους πρόβλημα είναι το μέλλον της Τούλας, που στα 30 της χρόνια, παραμένει ανύπαντρη. Οι Πορτοκάλος διατηρούν ελληνικό εστιατόριο ονόματι «Dancing Zorbas» όπου δουλεύει και η Τούλα, μέχρι που αποφασίζει να πάρει μαθήματα υπολογιστών για να βοηθήσει τη θεία της στο ταξιδιωτικό της γραφείο. Μαζί με άλλους συγγενείς κρατάνε τα ελληνικά έθιμα κι έτσι θέλουν η Τούλα να παντρευτεί έναν Έλληνα. Η Τούλα από μικρή δεν ήταν τόσο εμφανίσιμη. Έτσι αποφάσισε να κάνει κάτι για τον εαυτό της και μεταμορφώθηκε σε όμορφη. Πριν την αλλαγή της βρίσκει έναν Αμερικανό, τον Ίαν, τον οποίο ερωτεύεται, αλλά οι γονείς της δεν τον θέλουν... Η σχέση τους προχωράει ιδανικά και ο Ίαν πολύ σύντομα της ζητάει να τον παντρευτεί. Τι θα συμβεί όμως με τους γονείς της Τούλας; Δεν είναι καθόλου μα καθόλου χαρούμενοι. Κι αυτό γιατί ο υποψήφιος γαμπρός τους είναι προτεστάντης και χορτοφάγος και κυρίως... δεν είναι Έλληνας! Το ζευγάρι (και ιδίως ο Ίαν) θα υποστεί τις απίστευτες δοκιμασίες, μέχρι να πάρει την ευχή της ελληνικής οικογένειας και να φτάσει στον πολυπόθητο γάμο.
Κυκλοφορία
Η ταινία κυκλοφόρησε στην Ελλάδα από την Προοπτική. Το πρώτο τρέιλερ της ταινίας προβλήθηκε στους ελληνικούς κινηματογράφους τον Μάιο του 2002. Μια από τις πολλές τακτικές ελληνικής απόδοσης στοιχείων της ταινίας στην διαφημιστική καμπάνια της που εξασφάλισαν την εμπορική της επιτυχία στην Ελλάδα, ήταν ο εξελληνισμένος τίτλος Γάμος αλά ελληνικά, ο οποίος παρέπεμπε, εκτός από τις στερεοτυπικές αναπαραστάσεις της εν λόγω χώρας στην ταινία, και στην δημοφιλή τάση των Ελληνικών ρομαντικών κομεντί των δεκαετιών του '50 και του '60. Επίσης, το ελληνικό σλόγκαν «Παπούτσι από τον τόπο σου» παρέπεμπε στην ιδέα πως ότι προέρχεται από την χώρα προέλευσης, την κουλτούρα ενός, είναι επιθυμητό, ασχέτως από την απουσία ορισμένων ποιοτήτων. Με αυτόν τον τρόπο, γίνεται αναφορά στην εθνική ταυτότητα των κεντρικών χαρακτήρων της ταινίας, καθώς και στο γεγονός ότι είναι μακριά από τον τόπο όπου ζουν. Η ταινία εισέπραξε $4,6 εκατομμύρια στην Ελλάδα, και κατέστη ως η δεύτερη πιο κερδοφόρα κινηματογραφική ταινία του 2002 εκεί, πριν το Ο Άρχοντας των Δαχτυλιδιών: Οι Δύο Πύργοι.
Απόδοση και κριτικές
Η ταινία έκανε απρόσμενη επιτυχία και κέρδισε σταθερή δημοφιλία μετά την περιορισμένη διανομή της. Παρότι δεν έφτασε στην πρώτη θέση και όντας ανεξάρτητη παραγωγή με κόστος 5 εκατομμύρια δολάρια, έκανε παγκόσμιο τζίρο $368,7 εκατομμύρια δολάρια και σύμφωνα με το Echo Bridge Entertainment μια από τις κορυφαίες ρομαντικές ταινίες του 21ου αιώνα. Ήταν η πέμπτη ταινία με τον υψηλότερο τζίρο το 2002 στις ΗΠΑ, με $241.438.208 δολάρια, και η ρομαντική κωμωδία με τον υψηλότερο τζίρο παγκοσμίως.
Με βάση 121 κριτικές που σύλλεξε το Rotten Tomatoes, η ταινία είχε συνολική αποδοχή από τους κριτικούς 75%, με μέση αξιολόγηση 6.7/10. Σε σύγκριση το Metacritic, που αποδίδει μια κανονικοποιημένη αξιολόγηση από 100 κύριες κριτικές mainstream κριτικών, υπολόγισε ένα μέσο όρο 62, με βάση 29 κριτικές, κάτι που θεωρείται «γενικά ευνοϊκές κριτικές».
My Big Fat Greek Life
Η ταινία έμπνευσε την μίνι-σειρά My Big Fat Greek Life, μια παραγωγή της τηλεόρασης HBO και της Tom Hanks' Playtone Productions για την Sony Pictures Television. Προβλήθηκε το 2003 από το τηλεοπτικό δίκτυο CBS και είναι η συνέχεια από την ιστορία της Τούλας. Στη σειρά πρωταγωνιστούσαν οι ίδιοι ηθοποιοί όπως και στην ταινία με εξαίρεση το ρόλο του Τζον Κόρμπετ (Ίαν), τον οποίο αντικατέστησε ο Steven Eckholdt. Η σειρά απέσπασε κακές κριτικές και έτσι ακυρώθηκε και προβλήθηκαν μόνο 7 επεισόδια, τα οποία κυκλοφορούν σε DVD από την Sony Pictures Home Entertainment. Στην Ελλάδα έχει προβληθεί από το Mega Channel.